**Tabaré Ramón Vázquez Rosas**, nado en Montevideo o 17 de xaneiro de 1940 e finado na mesma cidade o 6 de decembro de 2020, foi un político uruguaio, presidente do seu país desde o 1 de marzo de 2005 ata o 1 de marzo de 2010 e de novo dende marzo de 2015 ata 2020. Pertencía á Fronte Ampla.

Orixe
-----

Tabaré Vázquez tiña ascendencia galega, xa que o seu avó era orixinario de Ourense, e a súa avoa era oriúnda de Santiago de Compostela, emigrando ámbolos dous posteriormente ao Uruguai.

Estivo casado con María Auxiliadora Delgado San Martín. Tiña 4 fillos (Ignacio, Álvaro, Javier e Fabián) e dez netos.

Traxectoria
-----------

Médico de profesión, obtivo a licenciatura de Medicina no ano 1969 na Universidade da República, coa especialidade de oncoloxía e radioterapia no ano 1972. Ademais dirixiu o Departamento de Radioterapia do Instituto Nacional de oncoloxía do Uruguai e, no ano 1987 foi designado catedrático de oncoloxía e radioterapia.

Entre 1979 e 1989 foi presidente do Club Atlético Progreso, un equipo de fútbol do seu barrio, La Teja, en Montevideo. Baixo a súa presidencia, Progreso gañou o título de campión da Primeira División en 1989. Ademais, valorou candidatarse á presidencia da Asociación Uruguaia de Fútbol pero non foi posible dado que a súa significación política espertou o rexeitamento doutros clubs.

Os seus comezos na vida política remóntanse ata o ano 1983 cando se afiliou ó Partido Socialista, sendo elixido no ano 1986 integrante do seu comité Central. Posteriormente, no ano 1989 o Frente Amplio designouno candidato a Intendente da capital Uruguaia, gañando as eleccións ó ano seguinte e sendo o alcalde da cidade entre o ano 1991 e 1995.

Triunfou na elección presidencial o 31 de outubro de 2004, na que se presentaba como candidato pola coalición de esquerda Encuentro Progresista-Fronte Ampla-Nova Maioría, ao obter a maioría absoluta co 50,45% dos votos emitidos, transformándose no primeiro presidente esquerdista e rompendo coa hexemonía bipartidista do Partido Nacional e o Partido Colorado, que dominaran a historia política uruguaia dende 1830. Asumiu o seu cargo de Presidente Constitucional do Uruguai o 1 de marzo de 2005 e o seu mandato estendeuse até o 1 de marzo do 2010.

| Presidente do Uruguai |
| --- |
| *Segue a:* Jorge Batlle Ibáñez | **Tabaré Vázquez**(2005-2010) | *Precede a:* José Alberto Mujica |
| *Fronte Ampla* |

| Presidente do Uruguai |
| --- |
| *Segue a:* José Alberto Mujica | **Tabaré Vázquez**(2015-2020) | *Precede a:* Luis Lacalle Pou |
| *Fronte Ampla* |

Notas
-----

1. ↑  Morreu Tabaré Vázquez
2. ↑  "Los mandatarios con raíces gallegas". *La Voz de Galicia*. 31/01/2019. Consultado o 28/06/2020.
3. ↑  "Muere María Auxiliadora Delgado". *BBC Mundo*. 31/07/2019. Consultado o 29/06/2020.
4. ↑  "Un oncologo de corazón". *Sindicato médico del Uruguay*. Consultado o 29/06/2020.
5. ↑  ElPais. "Tabaré Vázquez, Progreso y la AUF: una presidencia exitosa y otra que se le escapó". *Diario EL PAIS Uruguay* (en spanish). Consultado o 2021-03-30.
6. ↑  "Uruguay ficha país" (PDF). *www.exteriores.gob.es*. Consultado o 29/06/2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tabaré Vázquez Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q9099
* WorldCat
* VIAF: 3684488
* Autoresuy: 1064
* BRE: 3459801
* Dialnet: 3487511
* EBID: ID
* FAST: 335562
* GEC: 0256772
* GND: 134172558
* ISNI: 0000 0001 1466 3508
* LCCN: nr94004295
* Munzinger: 00000025341
* NNDB: 000162209
* NTA: 303577592
* SUDOC: 081261659
* Treccani: tabare-vazquez-rosas-ramon

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---